จริงๆร้านนี้ตั้งใจไว้ว่าจะตามรอย Moddang มาชิม แต่มาถึงร้านแล้วเปลี่ยนใจกระทันหัน
เปลี่ยนมาเป็นตามไอ้ Chan มาชิมแล้วสบายใจกว่า 555
มาถึงร้าน 13.00 บรรยากาศเงียบกริบดี เลยต้องเดินขึ้นไปถามก่อนว่าเปิดมั้ย ตกลงว่าเปิด
เลยได้ความรู้สึกประมาณว่าปิดร้านทานกันอยู่โต๊ะเดียวเลยง่ะ ก็ดีนะ ไม่วุ่นวาย นั่งสบาย
แต่อากาศนี่สิ ร้อนเหลือเกินนน คุณลุงคุณป้าสองคนเจ้าของร้านให้การต้อนรับอย่างดี กันเองๆ

....มาที่รายการอาหาร....

ยำหัวปลีกุ้งสด.... จานนี้บอกเลย ห้ามพลาด!! มาร้านนี้แล้วต้องกิน ไม่กินถือว่าผิด!!! 
                       รสชาตเข้มข้น แต่กลมกล่อม ทุกอย่างเข้ากันได้ดี สมบูรณ์แบบ อร่อยเว่อร์ๆ
แป๊ะซะปลากระพง... เป็นอีกหนึ่งเมนูประทับใจ ใช้ปลาตัวใหญ่จิงๆ สดมากๆ ตัวละ 350 บาท ไม่แพง
                        น้ำแกงส้มรสชาตดี อร่อยถูกใจ มีน้ำแกงแถมมาให้อีกชามโตๆ
แกงป่าปลาเห็ดโคน... รสชาตจัดจ้าน สมกับเป็นแกงป่า แต่จะให้ดีกว่านี้ต้องแล่ปลาเป็นชิ้นๆจะอร่อยมาก
                         มาเป็นตัวเวลาดีปลามันแตกแล้วจะออกรสขมๆหน่อย
ปลาคังผัดฉ่า... เนื้อปลาคังสดดีมาก ผัดรสชาตอร่อย แซ่บถึงใจ ใส่เนื้อปลามาให้เยอะเลย
หลนเต้าเจี้ยว... จานนี้พอได้ จะแปลกหน่อยตรงที่ใส่ไข่มาด้วย แต่ก็ทานกับผักสดอร่อยดี
กระหล่ำปลีผัดน้ำปลา... ผัดได้สุกพอดี กรอบ อร่อย เค็มเล็กน้อย มีหมูกรอบทอดมาแบบจืดๆ
                           รสชาตตัดกันได้กำลังดี หั่นกระเทียมชิ้นใหญ่ เคี้ยวเพลิน
ยำเนื้อย่างกระเทียมโทน... รสชาตเปรี้ยวๆ หวานๆ เผ็ดเล็กน้อย เนื้อย่างเหนียวนิดๆกำลังดี

สรุปได้ว่า....

เป็นอีกหนึ่งร้านที่ดี ราคาไม่แพง บริการดี เลือกใช้วัตถุดิบที่มีคุณภาพมาปรุงอาหาร สด ใหม่
พิถีพิถัน รสชาตอาหารเข้มข้น จัดจ้าน ตามเมนูที่ควรจะเป็น โดยเฉพาะพวกยำ ร้านนี้ถนัดพิเศษ
คงต้องกลับมาซ้ำแน่นอน ยังเหลืออีกหลายยำที่ยังไม่ได้ทดลองชิมในวันนี้

โลเคชั่น...

มาบนถนนสุขุมวิท จากชลบุรีมุ่งหน้ามาศรีราชา เลี้ยวซ้ายไฟแดงแยกเซนท์ปอล(ก่อนถึงตึกคอม)
วิ่งตรงเข้ามาไม่ไกลเท่าไหร่ ร้านอยู่ทางขวามือ สังเกตุซอยเก้ากิโล 18 เลยซอยมาก็ถึงพอดี
หน้าร้านจอดรถได้ประมาณซัก 10 คัน

ร้านเปิดตั้งแต่ 10.00 - 23.00 รับบัตรเครดิตนะครับ